In nomine, etc. Anno a Nativitate Christi millesimo quadringentesimo sexagesimo tertio, indictione undecima, mensis vero aprilis die decima octava, pontificatus sanctissimi in Christo patris ac domini Pii divina providentia Pape secundi anno quinto, in mei notarii publici testiumque subscriptorum ad hec vocatorum specialiter et rogatorum presentia, propter hoc ante majorem portam ecclesie prioratus de Thilio, Eduensis diecesis, a monasterio S. Martini extra muros Eduenses, ordinis S. Benedicti, dependentis, personaliter constitutus venerabilis et religiosus vir frater Claudius de Voilles, monachus expresse professus dicti monasterii, procurator et procuratoris nomine reverendissimi in Christo patris et domini, domini Johannis Rolini, miseratione divina Eduensis episcopi, et S. Stephani in Celio monte sacrosancte ecclesie Romane presbyteri cardinalis, administratoris perpetui in spiritualibus et temporalibus dicti monasterii, per Sedem apostolicam specialiter deputati, ac totius conventus ejusdem, de cujus procurationis mandato ibidem extitit ..... facta fides quodquidem frater Claudius, procurator nomine procuratoris quo supra, exposuit districto viro domino Jacobo Roberti, presbytero, curato sive rectori parrochialis ecclesie dicti loci de Thilio, dicte Eduensis diecesis, quod nuper venerabilis et districtus vir magister Guillelmus Macé, in artibus magister et in decretis bacallarius, abbas secularis et collegiate ecclesie de Cerviduno (Cervon), ejusdem diecesis, ac canonicus Eduensis, judex et commissarius ad infra scripta a sancta Sede apostolica specialiter deputatus, prioratum prefatum de Thilio cum suis juribus et pertinentiis universis mense conventuali dicti monasterii S. Martini in augmentum pidentie et aliorum necessariorum ejusdem conventus, ut divinus ibidem cultus commodius celebrari et adaugeri possit, auctoritate apostolica univit, incorporavit et annectivit, resignatione sive cessione ejusdem prioratus prioris per eumdem Guillelmum Macé, abbatem, judicem et commissarium prefatum, a venerabili et religioso viro fratre Roberto Guillemer, tunc priore ejusdem prioratus, ad opus dicte unionis habita, recepta et admissa, prout in apostolicis et dicti magistri Guillelmi Macé litteris, quas tunc in presentia nostra dictus procurator ibidem exhibuit, dicebat plenius contineri, et non restet de presenti nisi qui ipse procurator nomine quo supra in possessionem dicti prioratus ponatur. Quapropter prelibatus frater Claudius de Voilles procurator nomine procuratorio quo supra eumdem dominum Jacobum Roberti, curatum sive rectorem parochialis ecclesie dicti loci de Thilio, requisivit quatenus vigore et auctoritate per easdem litteras sibi attributa et ut subexecutorem ipsarum litterarum apostolicarum per clausulam ceterum in processu super harum litterarum decreto confecto contentam, ipsum procuratorem nomine quo supra in et ad possessionem corporalem, actualem et realem dicti prioratus juriumque et pertinentiarum omnium ejusdem poneret, induceret et admitteret ipsumque dominum cardinalem et administratorem et pro tempore existentem abbatem dicti monasterii, in personam ipsius fratris Claudii procuratoris predicti ad opus predictum, uti et gaudere faceret de fructibus, redditibus et emolumentis ad dictum prioratum spectantibus ceteraque compleret et faceret que per easdem litteras apostolicas et processum inde secutum sibi fieri mandabantur. Prefatus vero curatus seu rector de dicto Thilio, visis prius dictis litteris tam apostolicis quam dicti magistri Guillelmi Macé, abbatis, judicis et commissarii predicti, easdem cum reverentia debita executus est diligenter prefatum que Claudium de Voilles, procuratorem nomine quo supra, in et ad possessionem corporalem, actualem et realem dicti prioratus de Thilio et pertinenciarum universarum ejusdem, per intronisationem dicte majoris porte ecclesie prioratus et traditionem cordarum campanarum ejusdem, et pulsationem alterius earumdem per factum eorum, altaris et chenetarum dicte ecclesie posuit, induxit atque investivit, pluribus habitantibus dicti loci ibidem presentibus et nemine se opponente; et deinde illico et incontinenti prelibatus subexecutor per prefatum procuratorem debite requisitus ipsum procuratorem nomine quo supra in possessionem corporalem, actualem et realem domus dicti prioratus de Thilio jurium que, fructuum, reddituum, emolumentorum et pertinentiarum ejusdem prioratus per intronisationem porte domus dicti prioratus similiter posuit, induxit atque investivit, et insuper idem subexecutor, eisdem habitantibus dicti loci de Thilio ibidem presentibus et aliis quorum interest absentibus, ad vocem et personas eorumdem habitantium dicti loci de Thilio sic ibidem presentium precepit ut ipsi de fructibus, redditibus et emolumentis dicti prioratus eidem domino cardinali et administratori ac pro tempore existenti abbati dicti monasterii S. Martini ad opus hujus modi convertendis et nulli alteri respondeant temporibus et locis ad hoc aptis, et cetera alia faciant prout justum fuerit et consonum rationi. De et super quibus omnibus et singulis predictis prenominatus frater Claudius de Voilles a me notario publico subscripto petiit sibi fieri unum vel plura, publicum seu publica instrumentum et instrumenta. Acta sunt hec et ante et infra dictas ecclesiam et domum dicti prioratus de Thilio, sub anno, indictione, die, mense et pontificatu quibus supra; presentibus ibidem discreto viro domino Guillelmo Cherminot, presbytero, Vincentio de Monmenault, Johanne Bernardin, Johanne Reby, Vincentio Cherminot et pluribus aliis testibus ad premissa vocatis specialiter et rogatis, a me Johanne Gueronti, presbytero Autisiodorensis diecesis, publico auctoritate apostolica notario. Premissis omnibus et singulis una cum prescriptis testibus presens fui eaque sic fieri vidi et audivi, presens publicum instrumentum manu aliena fideliter scriptum signo meo solito signavi requisitus, in fidem et testimonium omnium et singulorum premissorum.